गुप्तकाशी से अगर आप सल्या तुलंगा ल्वाणी के लिए सल्या- तुलंगा मोटर मार्ग से आप गुजर रहे हैं, तो सावधान हो जाइए, आप कभी भी हादसे का शिकार हो सकते हैं. यह सड़क कहने को तो वर्ल्ड बैंक के अधीन है और पिछले चार वर्षों से लगातार सड़क के पक्कीकरण व डामरीकरण के पूर्ण करवाने का दावा कर रही है, लेकिन गड्ढे में सड़क है या सड़क पर गड्ढे इसका पता नहीं चलता है. बरसात का मौसम आते ही इस मोटर की इतनी बुरी स्थिति हो जाती है कि वाहन कई बार दुर्घटना होने से बाल बाल बच जाते है। वाहन में सवार, सवारी दुर्घटना का शिकार होने से बचने के लिए स्वयं ही हाथ-पैर बड़ाकर सड़क के गड्ढे भर लेते हैं. पिछले कई वर्षों से स्थानीय लोग जम कर विभाग को कोसते रहे है । इस सड़क पर आपदा के बाद 5 से ऊपर ठेकेदार बदल चुके है, लेकिन अभी तक कोई भी ऐसा महारथी ठेकेदार नही आया जो इस सड़क पर डामरीकरण का कार्य पूर्ण कर सके , ग्रामीणों की मानें तो वाहनों में सवार लोग अपनी जान को जोखिम में डाल कर सफर करने को बाध्य हैं. इस मोटर मार्ग पर कई ऐसे डेंजरस जोन है जहां वाहन ऐस हिलोरे खाते हैं कि अब पलटे कि तब पलटे. मालूम हो कि सल्या-तुलंगा-ल्वाणी खेड़ा का मुख्य मोटर मार्ग होने के कारण इस सड़क से प्रति दिन ग्रामीणों का दिन-रात आना-जाना लगा रहता है. जबकि शासन हो या प्रसाशन भलीभाँति जानता है कि सड़को की खराब स्थिति के कारण पिछले कुछ दिनों से राज्य के अलग अलग स्थानों पर बड़ी सड़क दुर्घटनाएं हुई है जिसमे पौड़ी गढ़वाल के बमसैंण